
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 984 

7 Νοεμβρίου 1997 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ίδρυση Σχολής Προπονητών Ποδηλασίας Γ' 

Κατηγορίας. 1 

Τροποποίηση Οργανισμού Εσωτερικής Υπηρεσίας 

Δήμου Μάνδρας Αττικής. 2 

Συγκρότηση Υπηρεσιακού Συμβουλίου Υπαλλήλων 

της Περιφέρειας Δυτικής Μακεδονίας. 3 

Σύσταση Συνδέσμου με την επωνυμία «ΣΥΝΔΕΣΜΟΣ 
ΠΡΟΣΤΑΣΙΑΣ ΚΑΙ ΑΝΑΔΕΙΞΗΣ ΠΕΡΙΟΧΗΣ ΚΕΡΚΙ¬ 
ΝΗΣ» στο Νομό Σερρών. 4 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Αριθ. 26586 (1) 

Ίδρυση Σχολής Προπονητών Ποδηλασίας Γ Κατηγορίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Του Α.Ν. 397/68 «Περί επανασυστάσεως της Γενικής 
Γραμματείας Αθλητισμού και των αρμοδιοτήτων αυτής». 

β. Του Ν. 1558/17.7.85 (ΦΕΚ 137/Α/17.7.85) 
«Κυβέρνηση και Κυβερνητικά Όργανα». 

γ. Του Ν. 75/75 (άρθρο 37) (ΦΕΚ 138/Α/16.7.75) «Περί ορ- 
γανώσεως του Εξωσχολικού Αθλητισμού και ρυθμίσεως 
συναφών θεμάτων» όπως τροποποιήθηκε μεταγενέστερα 
με τους Νόμους 423/76 (ΦΕΚ 223/Α/21.8.76), 665/77 (ΦΕΚ 
225/Α/18.8.77) και 1070/80 (ΦΕΚ204/Α/6.9.80). 

2. Την αριθ. 47968/9.10.96 (ΦΕΚ 937/Β/14.10.96) κοινή 
απόφαση του Πρωθυπουργού και Υπουργού Πολιτισμού 
«Περί ανάθεσης αρμοδιοτήτων στον Υφυπουργό 
Πολιτισμού Ανδρέα Φούρα». 

3. Την αριθ. 7068/7.3.94 (ΦΕΚ 154/Β/7.3.94) απόφαση 
του Υφυπουργού Πολιτισμού «Περί μεταβίβασης αρμο¬ 
διοτήτων στο Γ ενικό Γ ραμματέα Αθλητισμού». 

4. Τις υπάρχουσες ανάγκες σε προπονητικό δυναμικό 
στο άθλημα, αποφασίζουμε: 

Ιδρύεται Σχολή Προπονητών Ποδηλασίας Π 
Κατηγορίας η οποία θα λειτουργήσει στο Ολυμπιακό 
Ποδηλατοδρόμιο από 14.11 - 23.11.97. 


Η διοίκηση, η διεύθυνση, η λειτουργία της Σχολής, τα 
προσόντα των υποψηφίων και το διδακτικό προσωπικό, 
καθορίζονται ως εξής: 

ΔΙΟΙΚΗΣΗ ΤΗΣ ΣΧΟΛΗΣ: 

Η Σχολή διοικείται από 5/μελή Επιτροπή η οποία συ¬ 
γκροτείται από τους: 

1.1. Οικονόμου, Πρόεδρος, Δ/ντήςΔ/νσης Προβολής. 

2.1. Τσώλης, Μέλος, Τμηματάρχης Γ.Γ.Α. 

3. Ν. Αναγνωστάκης, Μέλος, Υπάλληλος Γ.Γ.Α. 

4. Α. Μιαούλης, Μέλος, Πρόεδρος Ε.Ο. Ποδ. 

5. Κ. Καραμπέτσος, Μέλος, Γ.Γ. Ε.Ο. Ποδ. 

Γραμματέας ορίζεται η Κατζάρα Πασχαλιά, υπάλληλος 
Γ.Γ.Α. 

Η Επιτροπή αυτή έχει τις ακόλουθες αρμοδιότητες: 

1. Εισηγείται στη Γ.Γ.Α. τα ενδεικνυόμενα πρόσωπα για 
την απασχόλησή τους στα καθήκοντα του διδακτικού 
προσωπικού τα οποία οριστικοποιούνται με απόφαση του 
Γ εν. Γ ραμματέα. 

2. Ελέγχει τα δικαιολογητικά των υποψηφίων που θα 
φοιτήσουν στις Σχολές, συντάσσει τον πίνακα όσων συ¬ 
γκεντρώσουν τις απαραίτητες για το σκοπό αυτό προϋ¬ 
ποθέσεις και επιμελείεται τη διαδικασία επιλογής των υ¬ 
ποψηφίων στην περίπτωση που ο αριθμός τους είναι ανώ¬ 
τερος του αριθμού εισακτέων. 

3. Παρακολουθεί τη λειτουργία της Σχολής και τη διε¬ 
ξαγωγή των εξετάσεων. 

4. Παίρνει αποφάσεις πάνω σε οποιοδήποτε θέμα που α¬ 
φορά την εύρυθμη λειτουργία της Σχολής αυτεπάγγελτα 
ή ύστερα από εισήγηση του Διευθυντή εφόσον το θέμα 
δεν ανήκει στον κύκλο αρμοδιοτήτων άλλου οργάνου. 

5. Υποβάλλει στη Γ.Γ.Α. μέσα σε διάστημα είκοσι πέντε 
(25) ημερών από τη λήξη λειτουργίας της Σχολής σχετική 
έκθεση καθώς και τις τυχόν παρατηρήσεις της ή προτά¬ 
σεις της. 

6. Επιβάλλει ύστερα από αιτιολογημένη εισήγηση του 
Διευθυντή της Σχολής στους μαθητές, ποινές αποβολής 
τους από δύο (2) ημέρες μέχρι και της οριστικής αποβο¬ 
λής. 

7. Καταρτίζει και υποβάλλει για έγκριση στον 
Υφυπουργό Αθλητισμού, αναλυτικό προϋπολογισμό δα¬ 
πανών των Σχολών με σχετική εισήγηση του Τμήματος 
Αθλητικής Επιμόρφωσης. 

8. Ο Πρόεδρος της Επιτροπής υπογράφει μαζί με το 
Διευθυντή της Σχολής τα Διπλάωματα που χορηγούνται 







12622 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


σε όσους θα αποφοιτήσουν επιτυχώς και τα οποία τους 
παρέχουν το δικαίωμα να ζητήσουν και να πάρουν άδεια ε¬ 
ξάσκησης του επαγγέλματος προπονητή ποδηλασίας. 

Υπόλογος ορίζεται η Χαραλαμποπουλου Δήμητρα μόνι¬ 
μος υπάλληλος της Γενικής Γραμματείας Αθλητισμού 
που υποχρεούται να υποβάλλει απολογισμό δαπανών μέ¬ 
σα σε τέσσερις (4) μήνες από τη λήξη λειτουργίας της 
Σχολής Προπονητών Ποδηλασίας κοινοποιώντας τον και 
σε μας. 

ΔΙΕΥΘΥΝΣΗ ΤΗΣ ΣΧΟΛΗΣ: 

1. Η Σχολή διευθύνεται από το Διευθυντή στη θέση του 
οποίου ορίζεται ο Φίλιππος Οικονόμου. 

2. Ο Διευθυντής της Σχολής έχει τις ακόλουθες αρμο¬ 
διότητες: 

α. Αποφασίζει για κάθε θέμα που σχετίζεται με τη λει¬ 
τουργία της Σχολής και που δεν ανήκει στον κύκλο αρμο¬ 
διοτήτων άλλου οργάνου για το διδακτικό, εργατικό και 
βοηθητικό προσωπικό, για το ωρολόγιο πρόγραμμα, τον 
έλεγχο των παρουσιών και των απουσιών τους, την τήρη¬ 
ση της τάξης και της πειθαρχίας κατά τη διάρκεια λει¬ 
τουργίας της Σχολής. 

β. Επιφέρει τις έκτακτες τροποποιήσεις του προγράμ¬ 
ματος ενημερώνοντας έγκαιρα την Επιτροπή Διοίκησης 
της Σχολής, το διδακτικό προσωπικό και τους μαθητές. 

γ. Τηρεί ενημερωτικό βιβλίο λειτουργίας της Σχολής α¬ 
πουσιολόγιο, βιβλίο διδακτέας ύλης καθώς καιτα πρακτι¬ 
κά συνεδριάσεως του διδακτικού προσωπικού. 

δ. Ασκεί πειθαρχική εξουσία και έχει το δικαίωμα να α¬ 
ποβάλλει μέχρι μία (1) ημέρα από τη Σχολή τους μαθητές 
που δεν πειθαρχούν ή τυχόν παρεκτρέπονται. 

ε. Επιβλέπει την ορθή χρήση των εγκαταστάσεων και 
του χρησιμοποιουμένου αθλητικού υλικού καθώς και των 
συναφών οργάνων. 

στ. Συντάσσει συγκεντρωτικό πίνακα βαθμολογίας για 
όλα τα μαθήματα στα οποία εξετάζονται οι μαθητές της 
Σχολής χωριστά για κάθε Σχολή τον οποίο και υποβάλλει 
δια της Επιτροπής Διοίκησης στο Τμήμα Αθλητικής 
Επιμόρφωσης. 

ζ. Συνυπογράφει με τον Πρόεδρο της Επιτροπής τα 
Διπλώματα που χορηγούνται σε όσους αποφοιτήσουν ε- 
πιτυχώς από τη Σχολή. 

η. Συντάσσει και υποβάλλει στην Επιτροπή Διοίκησης 
της Σχολής σε διάστημα είκοσι (20) ημερών από τη λήξη 
της, έκθεση μαζί με τις παρατηρήσεις και τις τυχόν προ¬ 
τάσεις του. 

ΔΙΔΑΚΤΙΚΟ ΠΡΟΣΩΠΙΚΟ: 

Το διδακτικό προσωπικό υπάγεται στη Διεύθυνση της 
Σχολής, απάτην οποία ενημερώνεται και με την οποία συ¬ 
νεργάζεται για κάθε θέμα που αφορά την ομαλή ενάσκη¬ 
ση των καθηκόντων του και την εύρυθμη λειτουργία της 
Σχολής. 

Το διδακτικό προσωπικό υποχρεούται να παραδώσει σ’ 
αυτά τα αποτελέσματα των εξετάσεων μέσα σε διάστημα 
έξι (6) ημερών από τη διεξαγωγή τους και να επανεξετά¬ 
σει τους τυχόν μεταξεταστέους. 

ΛΕΙΤΟΥΡΓΙΑ ΤΗΣ ΣΧΟΛΗΣ: 

1. Η φοίτηση και συμμετοχή των υποψηφίων που θα ει- 
σαχθούν στη Σχολή είναι υποχρεωτική σ’ όλατα Πρακτικά 
καιτα Θεωρητικά μαθήματα. 

2. Κάθε παράβαση των υποχρεώσεων του υποψηφίου 
που παρακολουθεί τη Σχολή όπως η απειθαρχία και γενι¬ 
κά ασυμβίβαση με την ιδιότητά του διαγωγή, συνεπάγεται 
την επιβολή των ανωτέρω κυρώσεων. 


3. Οι ποινές υπογράφονται στο βιβλίο πράξεων της 
Σχολής και κοινοποιούνται εγγράφως στους μαθητές. 

Ο υποψήφιοςπου θα υπερβείτο 10% των απουσιών των 
θεωρητικών και πρακτικών μαθημάτων απορρίπτεται. 

ΠΡΟΫΠΟΘΕΣΕΙΣ ΣΥΜΜΕΤΟΧΗΣ: 

1. Να είναι υγιείς και αρτιμελείς. 

2. Να έχουν ηλικία από 20 - 40 χρονών. 

3. Να έχουν απολυτήριο Λυκείου. 

4. Να έχουν προπονητική δραστηριότητα σε Σωματεία 
τουλάχιστον επί 3ετία. 

5. Να έχουν διακεκριμένη αθλητική εμπειρία (Διεθνείς 
συμμετοχές, Πανελλήνιες νίκες, Παν/νια ρεκόρ κ.λπ.). 

Δ1ΚΑΙΟΛΟΓΗΤΙΚΑ ΣΥΜΜΕΤΟΧΗΣ: 

1. Αίτηση ενδιαφερομένου. 

2. Ιατρική βεβαίωση (Υγείας και Αρτιμέλειας). 

3. Απολυτήριο Λυκείου. 

4. Αντίγραφο Ποινικού Μητρώου Β' και πιστοποιητικό 
Εισαγγελικής Αρχής. 

5. Φωτοαντίγραφο Αστυνομικής Ταυτότητας. 

Τα δικαιολογητικά πρέπει να έχουν κατατεθεί τουλάχι¬ 
στον μία εβδομάδα πριν την έναρξη της σχολής, αντίστοι¬ 
χα στη Γ ενική Γ ραμματεία Αθλητισμού, Τμήμα Αθλητικής 
Επιμόρφωσης. 

Η Επιτροπή Διοίκησης των Σχολών με αιτιολογημένη α¬ 
πόφασή της μπορεί να αλλάξει την η μερομηνία και τον τό¬ 
πο λειτουργίας των Σχολών όταν τούτο επιβάλλεται από 
απρόβλεπτους παράγοντες. 

Κάθε θέμα που δενπροβλέπεται στην παρούσα απόφα¬ 
ση, θα ρυθμίζεται με απόφαση της Επιτροπής Διοίκησης 
της Σχολής και τα πλέον εξαιρετικά θέματα με απόφαση 
του Γ ενικού Γ ραμματέα Αθλητισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 20 Οκτωβρίου 1997 

Με εντολή Υπουργού 
Ο Γ ενικός Γ ραμματέας 
ΙΩΑΝΝΗΣ ΣΓΟΥΡΟΣ 

-♦- 

Αριθ. Τ.Τ. 1204/09ΔΤΑ (2) 

Τροποποίηση Οργανισμού Εσωτερικής Υπηρεσίας 
Δήμου Μάνδρας Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1) Τις διατάξεις των άρθρων 9 και 18 του Ν. 2503/97 
«Διοίκηση, οργάνωση στελέχωσητης Περιφέρειας, ρύθ¬ 
μιση θεμάτων για την τοπική Αυτοδιοίκηση και άλλες 
διατάξεις». 

2) Τις σχετικές διατάξεις του Π.Δ. 410/95 «περί του 
Δημοτικού και Κοινοτικού Κώδικα».. 

3) Τις σχετικές διατάξεις του Ν. 1188/81 περί καταστά- 
σεως προσωπικού ΟΤΑ. 

4) Τις διατάξεις των Π.Δ. 379/1987 και 22/1990. 

5) Τον ισχύοντα Οργανισμό Εσωτερικής Υπηρεσίας του 
Δήμου (απόφασή μας αριθ. 7519/9.10.96 (ΦΕΚτ.Β/8.10.96). 

6) Το αριθ. 4 θέμα 10/28.7.97 πρακτικό του 
Υπηρεσιακού Συμβουλίου περιφερειακής Διοίκησης 
Δυτικής Αττικής, με το οποίο διατυπώνεται η σύμφωνη 
γνώμη του επί της αριθ. 46/97 απόφασης Δημοτικού 
Συμβουλίου Δήμου Μάνδρας περί τροποποίησης του 
Ο.Ε.Υ. του Δήμου σύμφωνα με τις διατάξεις του Ν. 
2503/97 άρθρου 9 παρ. 1. 

7) Την αριθ. 3111/29.8.97 απόφαση του Γενικού 
Γραμματέα Περιφέρειας Αττικής με την οποία τοποθετή¬ 
θηκε προϊστάμενη Δ/νσης Χαρ. Πετούση. 

8) Την αριθ. 692/10.97 απόφασή μας με την οποία ανα¬ 
κλήθηκε η 6892/28.8.97 ομοίως απόφασή μας για τους 
λόγους που ειδικότερα σ’ αυτήν αναφέρονται, αποφασί¬ 
ζουμε: 

Εγκρίνουμε την αριθ. 46/97 απόφαση του Δημοτικού 
Συμβουλίου Δήμου Μανδρας περί τροποποιήσεως 
Οργανισμού Εσωτερικής Υπηρεσίας αυτού ως εξής: 
Δημιουργεί θέσεις 

1) Δύο (2) θέσεις κλάδου ΠΕΙ Διοικητικών με βαθμό Δ - 
Α. 

2) Δύο (2) θέσεις κλάδου ΤΕ17 Διοικητικών - Λογιστών 
με βαθμό Δ-Α. 

3) Μία (1) θέση κλάδου ΤΕ22 Διοίκησης Μονάδων Τοπ. 
Αυτ/σης. 

4) Έξι (6) θέσεις κλάδου ΔΕΙ Διοικητικών με βαθμό Δ - 
Α. 

Σύνολο έντεκα (11) θέσεις. 

Β) Με σχέση εργασίας Ιδιωτικού Δικαίου Ορισμένου 
χρόνου ως ακολούθως: 

1. Δέκα (10) θέσεις τεχνιτών γενικά 

2. Δέκα (10) θέσεις οδηγών αυτοκινήτων 

3. Πέντε (05) θέσεις χειριστών μηχανημάτων έργων 

4. Τριάντα (30) θέσεις εργατών γενικά 

5. Πέντε (05) θέσεις Διοικ. υπαλλήλων. 

Σύνολο εξήντα (60) θέσεις. 

II. Στο άρθρο 2 και μετά την παρ. 3 «Τμήμα Οικονομικών 
Υπηρεσιών - Μηχανογράφησης (Δημοτικών προσόδων - 
περιουσίας - Φορολογικών υποθέσεων) και Ειδικής 
Υπηρεσίας προστίθεται 

3Α «Τμήμα Ταμιακής Υπηρεσίας» 

(Προίσταται υπάλληλος κλάδων ΠΕΙ ή ΤΕ17 ή ΔΕΙ). 

α) Γ ραφείο Προϊσταμένου 

β) Γ ραφείο Εσόδων 

γ) Γ ραφείο Εξόδων 

δ) Γραφείο Διαχειριστικού 

ε) Γ ραφείο Ελέγχου της Ταμιακής Υπηρεσίας. 

III. Στο άρθρο 3 του ΟΕΥ «Οργανική Σύνθεση και 
Κατάταξη των θέσεων του Προσωπικού»: 

Α) Εντάσσει στον ΟΕΥ μία (1) θέση κλάδου ΠΕ 
Εισπρακτόρων (Προσωρινή) που έχει συσταθεί με την 
19535/17.9.1986 απόφαση Νομάρχη Δυτ. Αττικής (ΦΕΚ/τ. 
ΝΠΔΔ/181/24.10.1986) η οποία θα καταργηθεί μετά την 
με οποιονδήποτε τροπο αποχώρηση του υπαλλήλου που 
την κατέχει. 

Β. Από τις δύο (2) υπάρχουσες θέσεις Κλάδου ΔΕΙ5 
Εισπρακτόρων: 

α) Η μία (1) καταργείται, αφού ο υπάλληλος που την κα¬ 
τείχε, με την 19535/17.9.1986 απόφαση του Νομάρχη 
Δυτικής Αττικής (ΦΕΚτ. ΝΠΔΔ/181/24.10.1986) μετετάγη 
στην ως άνω προσωρινή θέση κλάδου ΠΕ Εισπρακτόρων 
και 

β) Η δεύτερη θέση κλάδου ΔΕ 15 Εισπρακτόρων μετα- 
τρέπεται σε προσωρινή και μετά την με οποιονδήποτε 
τρόπο αποχώρηση της υπαλλήλου που την κατέχει, κα- 
ταργείται. 

Γ) Καταργεί μία (1) θέση κλάδου ΔΕΙ προσωρινή (ΦΕΚ 
169 και 172/τ.ΝΠΔΔ/1990) Ν. 1874/90, ύστερα από μετά¬ 
ταξη υπαλλήλου (ΦΕΚ 114/Γ/11.6.1997). 

Δ) Καταργεί μία (1) θέση κλάδου ΥΕ16 εργατών γενικά 
(προσωρινή ΦΕΚ 198/τ.ΝΠΔΔ. 15.10.87), ύστερα από με¬ 


τάταξη υπαλλήλου (ΦΕΚ ΙΟΙ/τ.ΝΠΔΔ/25.6.1997). 

Ε) Προσωπικό Ι.Δ. Αορίστου χρόνου 

α) Καταργεί μία (1) θέση Χειριστή μηχ/των έργου 
Ι.Δ./Α.Χ. (συνταξιοδότηση). 

β) Εντάσσει μία (1) θέση οδηγού (μετάταξη με μεταφο¬ 
ρά θέσης, από Δ. Πειραιά (ΦΕΚ 199/Τ.ΝΠΔΔ/18.12.1996). 

ΣΤ) Στο Τμήμα Παιδείας, ΝΠΔΔ, Ιδρυμάτων. 

Διορθώνει από το λανθασμένο (Προίσταται υπάλληλος 
κλάδων ΠΕΙ ή ΠΕ17ήΔΕ1) στο σωστό (Προίσταται υπάλ¬ 
ληλος κλάδων ΠΕΙ ή ΤΕ17ή ΔΕΙ). 

IV) Στο άρθρο 4: «Αρμοδιότητες και καθήκοντα» και με¬ 
τά την παρ. γ2.3στ (Γραφείο Δημοτικής Περιουσίας και 
Κτηματολογίου) προστίθεται: 

παρ. γ2.3ζ «Ειδική Ταμιακή Υπηρεσία του Δήμου»: 

Στο γραφείο αυτό: 

Α) Ο Δημοτικός Ταμίας, προϊστάμενος του τμήματος 
Ταμιακής Υπηρεσίας του Δήμου, με προσωπική του ευθύ¬ 
νη και με τους υπαλλήλους και εισπράκτορες της υπηρε¬ 
σίας, διεξάγει την ταμιακή υπηρεσία του δήμου, σύμφω¬ 
να με τις διατάξεις: 

α) Του Δ. & Κ.Κ. (Π.Δ. 410/1995). 

β) Του από 17.5/15.6.1959 Β.Δ. «περίτης οικονομικής δι¬ 
οίκησης και λογιστικού των Δήμων και Κοινοτήτων», όπως 
αυτό ισχύει σήμερα. 

γ) Του Ν. 2362/1995 (ΦΕΚ 247/Α/1995) «περί του 
Δημοσίου Λογιστικού ελέγχου των δαπανών του Κράτους 
και άλλες διατάξεις» και 

δ) Των αποφάσεων, εγκυκλίων και γνωμοδοτήσεων των 
αρμοδίων Υπουργείων, που παρέχουν οδηγίες και διευ¬ 
κρινίσεις σε θέματα που αφορούν την ταμειακή υπηρεσία 
του δήμου, καθώς και κάθε άλλη διάταξη που θα τροπο¬ 
ποιεί ή θα συμπληρώνει την ανωτέρω Νομοθεσία. 

1. Προίσταται, επιβλέπει και κατευθύνει τα γραφεία του 
τμήματος αυτού και είναι υπεύθυνος και υπόλογος για την 
ομαλή λειτουργία της Ταμιακής υπηρεσίας, επέχει θέση 
υπολόγου, λογοδοτεί στο Ελεγκτικό Συνέδριο και ελέγχε¬ 
ται για την ενγένει διαχείριση της Ταμιακής υπηρεσίας α¬ 
πό τον Διευθυντή και δήμαρχο. 

2. Εισηγείται τα θέματα αρμοδιότητάς του στον άμεσο 
προϊστάμενό του - Διευθυντή του Δήμου. 

3. Παραλαμβάνει από τον Διευθυντή την αλληλογραφία 
τουτμήματόςτουκαιστη συνέχειατην διανέμει στα οικεία 
γραφεία για ενέργεια. 

4. Με προσωπική του ευθύνη διεξάγεται η είσπραξη των 
εσόδων και η πληρωμή των εξόδων του Δήμου. Ενεργεί 
για την έγκαιρη είσπραξη των διαφόρων εσόδων του δή¬ 
μου και όπου είναι αναγκαίο, εισηγείται στον Διευθυντή 
και στον δήμαρχο τρόπους για την όσο το δυνατόν, ταχύ¬ 
τερη είσπραξη. 

5. Προσδιορίζει εγγράφως τους εισπράκτορες τα έσο¬ 
δα που τους ανατίθενται να εισπράξουν, ως και την προ¬ 
θεσμία είσπραξής τους και αποφαίνεται σχετικά με τη 
χρηματική διαχείριση αυτών. 

6. Εποπτεύειτην καθημερινή είσπραξη των διαφόρων ε- 
σόδωντου δήμου απότους αρμόδιους υπαλλήλους για τη 
νόμιμη πληρωμή των οφειλών αυτού, από τα αρμόδια όρ¬ 
γανα. 

7. Παραλαμβάνει τις εισπράξεις που πραγματοποιούν 
κάθε ημέρα οι Δημοτικοί εισπράκτορες και είναι υπεύθυ¬ 
νος για την φύλαξή των. Με την παράδοση των εισπράξε¬ 
ων, εκδίδει γραμμάτιο Παραλαβής με χρηματικό λογάρι¬ 
θμό «Τακτοποιήσεις - Εισπράξεις». 

8. Παρακολουθείτηντήρησητωνλογαριασμώντωνδια- 

φόρων τομέων δραοτηριοτήτωντου δήμου και σε συνερ¬ 
γασία με τον προϊστάμενο του Τμήματος των 
Οικονομικών υπηρεσιών, εισηγείται σχετικά. 

9. Δίνει λόγο για τον ίδιο και τα εισπρακτορικά (και δια¬ 
χειριστικά, αν υπάρχουν) όργανα στο ελεγκτικό συνέ¬ 
δριο, σύμφωνα με τις διατάξεις του Δ. & Κ.Κ. 

10. Εξουσιοδοτεί, με την σύμφωνη γνώμη του δημάρ¬ 
χου, διαχειριστές ειδικών κονδυλίωντου δήμου και του ε¬ 
ποπτεύει. 

11. Υπογράφει μετά από εξουσιοδότηση, τα πιστοποιη¬ 
τικά και έγγραφα των γραφείων αρμοδιότητάς του. 

12. Θεωρεί τον προβλεπόμενο από το άρθρο 110 του Ν. 
1188/1981 πίνακα για το ύψος των εκτός έδρας ή γραφεί¬ 
ου πραγματοποιηθεισών εισπράξεων. 

13. Υποβάλλει μέχρι τις πέντε (5) κάθε μήνα, στο δή¬ 
μαρχο, στη Δημαρχιακή Επιτροπή και στο Διευθυντή, λο¬ 
γαριασμό των εσόδων και εξόδων που πραγματοποιήθη¬ 
καν μέσα στον προηγούμενο μήνα για ενημέρωση και έ¬ 
λεγχο. Ο δημοτικός ταμίας δεν έχει το δικαίωμα να κρατά 
στο ταμείο περισσότερο από ένα δωδεκατημόριο των ε¬ 
ξόδων που είναι γραμμένα στον προϋπολογισμό του δή¬ 
μου. Τα υπόλοιπα τα καταθέτει εντόκως και σε λογαρια¬ 
σμό όψεως σε πιστωτικό ίδρυμα ή σε τράπεζα που καθο¬ 
ρίζεται με απόφαση του Δημοτικού Συμβουλίου (άρθρο 
232του Π.Δ. 410.1995 (Δ. & Κ.Κ.). 

14. Με προσωπική του ευθύνη, ενεργεί στις χρηματικές 
δοσοληψίες μέσω του τραπεζικού συστήματος, χειριζόμε- 
νος προσωπικά τα μπλοκ των γραμματίων και επιταγών 
που είναι χρεωμένος γι' αυτόν το σκοπό. Για την ενεργο¬ 
ποίηση των γραμματίων και των επιταγών που εκδίδονται 
για την οποιαδήποτε διακίνηση χρημάτων σε πίστωση ή σε 
βάρος των οικείων λογαριασμών του Δήμου, απαιτείται η 
προσυπογραφή αυτών και από τον Διευθυντή του δήμου. 

15. Στο τέλος κάθε οικονομικής χρήσης, υποβάλλει, μέ¬ 
σω του γραφείου εξόδων, τον ετήσιο απολογισμό εσόδων 
- εξόδωντου Δήμου στη Δημαρχιακή Επιτροπή, γιατιςπα¬ 
ραπέρα διαδικασίες προελέγχου και εισαγωγής του στο 
Δημοτικό Συμβούλιο για έγκριση και υποβολή του στη συ¬ 
νέχεια στο Ελεγκτικό Συνέδριο. 

16. Δίνει εντολή για τη λήψη όλων των από τους νόμους 
περί εισπράξεων δημοσίων εσόδων επιτρεπομένων ανα¬ 
γκαστικών μέτρων και παντός οφειλέτου του δήμου και α¬ 
σκεί την ποινική δίωξη κατά των οργάνων που είναι επι¬ 
φορτισμένα με την εκτέλεση των ενταλμάτων προσωπι¬ 
κής κράτησης, όπου και όταν αυτό είναι επιτρεπτό, σε 
τυχόν περιπτώσεις, που επιδεικνύεται από αυτά ασυγχώ¬ 
ρητη αμέλεια. 

17. Είναι υπεύθυνος για τις κινητές αξίες του δήμου, κα¬ 
θώς και για την φύλαξη των διαφόρων παρακαταθηκών 
και εγγυήσεων του Δήμου. 

18. Εποπτεύει τηντηρηση των προβλεπομένων λογιστι¬ 
κών και ταμιακών βιβλίων, παρακολουθεί την κίνηση των 
εσόδων και εξόδων και είναι υπεύθυνος για κάθε παρατυ¬ 
πία ή παράλειψη και γενικά μεριμνά και είναι αποκλειστι¬ 
κά υπεύθυνος για την σύννομη, ορθή και ταχεία διεκπε¬ 
ραίωση των υποθέσεων αρμοδιότητάς του και την τήρη¬ 
ση των σχετικών διατάξεων «περί της Ταμιακής 
Υπηρεσίας» του Π.Δ. 410/1995 (Δ. & Κ.Κ.), του Β.Δ. περί 
της Οικονομικής Διοίκησης και Λογιστικού των Δήμων και 
Κοινοτήτων, με τις τροποποιήσεις και συ μπληρώσεις του. 

Β' Το Γραφείο Εσόδων 
— Το Γραφείο τούτο: 


1. Διεξάγει κάθε υπηρεσία σχετικά με την βεβαίωση και 
είσπραξη όλων των εσόδων του δήμου και τηρεί τα προ- 
βλεπόμενα λογιστικά βιβλία. 

2. Εισπράττει ακόμη και υπέρ τρίτων κάθε έσοδο, εφό¬ 
σον η είσπραξη ανατίθεται νόμιμα στο δήμο. 

3. Εξοφλεί τα χρηματικά εντάλματα μέσα στα όρια του 
προϋπολογισμού και των συναφών αποφάσεων του 
Δημοτικού Συμβουλίου και της Δημαρχιακής Επιτροπής. 

4. Ειδικότερα: 

• Ελέγχει τους χρηματικούς καταλόγους ή τίτλους που 
αποστέλλονται στο Ταμείο από τις διάφορες υπηρεσίες 
του δήμου ή άλλων φορέων και εκδίδει τα αποδεικτικά πα¬ 
ραλαβής εισπρακτέων εσόδων και αποστέλλει αντίγραφο 
αυτού στην υπηρεσία του δήμου (γραφείο εσόδων). 

• Επιμελείται για την είσπραξη όλων των βεβαιωμένων 
εσόδων του δήμου. 

• Παραδίδει με απόδειξη, αντίγραφατων προς είσπραξη 
χρηματικών καταλόγων, στους δημοτικούς εισπράκτορες. 

• Εκδίδει έγκαιρα ατομικές ειδοποιήσεις προς τους ο¬ 
φειλέτες. 

• Πριν από την κατάθεση των χρημάτων από τους ει- 
σπράκτορες, ενεργεί τον έλεγχο των βιβλίων - διπλοτύ¬ 
πων εισπράξεων, παραλαμβάνει τις εισπράξεις, εκδίδει 
γραμμάτιο τακτοποιήσεως εισπράξεων και παραδίδει αυ¬ 
τά στο ταμείο. 

• Ελέγχει τους συντασσόμενους από τους Δημοτικούς 
εισπράκτορες πίνακες για τα εκτός έδρας ή γραφείου ει- 
σπραττόμενα έσοδα. 

• Ενεργεί οίκοθεντην βεβαίωση των αποδιδομένων, με 
ειδικούς νόμους από το Δημόσιο, χορηγήσεων και γενικά 
κάθε εσόδου του οποίου η βεβαίωση και η είσπραξη συ¬ 
μπίπτουν. 

• Ενεργεί οίκοθεν την βεβαίωση των οίκοθεν εισπρατ- 
τομένων στο ταμείο του δήμου εσόδων, με υπηρεσιακά 
βεβαιωτικά σημειώματα του αρμόδιου τμήματος ή γρα¬ 
φείου εσόδων του δήμου, ως και τις προσαυξήσεις εκ¬ 
πρόθεσμης καταβολής χρεών. 

• Διασφαλίζει τη διαχείριση του δήμου εκ της οίκοθεν 
βεβαιώσεως και εισπράξεως. 

• Πιστώνει τις μερίδες των οφειλετών, στους πρωτό¬ 
τυπους τίτλους, εισπράξεις για χρέη που πλήρωσαν και ε- 
νημερώνειτην ατομική καρτέλλατους. 

• Εισηγείται στον δημοτικό ταμία (προϊστάμενο της 
Ταμιακής Υπηρεσίας), την λήψη αναγκαστικών μέτρων ει- 
σπράξεως κατά των οφειλετών του δήμου, σύμφωνα με 
τον ισχύοντα κώδικα είσπραξης Δημοσίων εσόδων και πα¬ 
ρακολουθεί την εξέλιξή τους. 

• Ενεργεί τις νόμιμες διαγραφές των βεβαιωθέντων ε¬ 
σόδων του δήμου. 

• Τηρεί όλα τα προβλεπόμενα βιβλία από το Β.Δ. 
17.5/15.6.1959 «περί οικονομικής Διοικήσεως και 
Λογιστικού των δήμων και κοινοτήτων». 

• Καταρτίζει τις μηνιαίες, τριμηνιαίες και ετήσιες απο¬ 
λογιστικές καταστάσεις, εισπραχθέντων και εισπρακτέων 
υπολοίπων κατά κωδικό αριθμό και λογαριασμό εσόδων. 

• Συγκεντρώνει στοιχεία και καταρτίζει στο τέλος κάθε 
οικονομικού έτους τον απολογισμό ως προς το σκέλος 
των εσόδων αυτού και τον διαβιβάζει στο Γ ραφείο 
Εξόδων, προκειμένου μαζί με τον απολογισμό του σκέ¬ 
λους των εξόδων να τα υποβάλλει στη Δημαρχιακή 
Επιτροπή για τα παραπέρα. 

Γ Γ ραφείο Εξόδων - Λογιστήριο Ταμιακής υπηρεσίας 

— Το Γραφείο τούτο: 

• Διεξάγει κάθε υπηρεσία σχετική με την πληρωμή των 
πάσης φύσεως εξόδων του δήμου ως και την τήρηση των 
προβλεπόμενων λογιστικών βιβλίων. 

• Ελέγχει τα χρηματικά ε\τάλματα εξόδων του δήμου 
ως προς το νόμιμο και έγκυρο της δαπάνης, την πληρότη¬ 
τα των δικαιολογητικών, των υπογραφών και των αντί¬ 
στοιχων πιστώσεων του προϋπολογισμού. 

• Μετά τον πλήρη έλεγχο, θεωρεί, υπογράφει, σφραγί¬ 
ζει και διαβιβάζει τα σχετικά εντάλματα στο διαχειριστικό 
γραφείο για τη διενέργεια των πληρωμών (εξόφληση). 

• Συγκεντρώνει και καταχωρεί στα οικεία λογιστικά βι¬ 
βλία όλες τις εισπράξεις και πληρωμές του δήμου. 

• Αποδίδει τις υπέρ τρίτων κρατήσεις. 

• Καταρτίζει τις μηνιαίες , τριμηνιαίες και ετήσιες απο¬ 
λογιστικές καταστάσεις διαχείρισης εξόδων καθώς και 
πληρωθέντων χρηματικών ενταλμάτων κατά κωδικό αριθ¬ 
μό και λογαριασμό εξόδων. 

Στο τέλος δε του οικονομικού έτους συγκεντρώνει τα 
στοιχεία και καταρτίζει τον απολογισμό ως προς το σκέ¬ 
λος των εξόδων αυτού τον οποίο μαζί με τον απολογισμό 
των εσόδων και τα σχετικά δικαιολογητικά, υποβάλλει στη 
Δημαρχιακή Επιτροπή. 

• Επιστρέφει μετά τη λήξη του οικονομικού έτους, τα α¬ 
νεξόφλητα χρηματικά εντάλματα στο Τμήμα Οικονομικής 
Υπηρεσίας (γραφείο λογιστικού) του δήμου. 

• Γενικά ανά πάσα στιγμή, έχει την ευθύνη να παρέχει 
στον Δημοτικό Ταμία (προϊστάμενο), στον Διευθυντή ή 
τον δήμαρχο, την ακριβή εικόνα των εσόδων και εξόδων 
του δήμου. 

Δ' Γραφείο Διαχειριστικό 

Το γραφείο αυτό: 

• Υπαγόμενο απευθείας στον Διευθυντή του Δήμου και 
ελεγχόμενο από αυτόν και τον προϊστάμενο της Ταμιακής 
Υπηρεσίας, με τους οριζόμενους διαχειριστές, ενεργείτις 
πληρωμές, με βάση τα εκδιδόμενα χρηματικά εντάλματα 
προς τρίτους, καθώς και τις πληρωμές που αφορούν α¬ 
ποδοχές γενικά του προσωπικού και άλλες δαπάνες του 
δήμου και των Νομικών του Προσώπων, αφού προηγου¬ 
μένως ελέγξει για το νόμιμο της έκδοσής αυτών. 

• Μετά την πραγματοποίηση των πληρωμών, ταξινομο- 
είτα πληρωθέντα χρηματικά εντάλματα και παραδίδει αυ¬ 
τά στο γραφείο εξόδων. 

Ε' Γ ραφείο Ελέγχου της Ταμιακής Υπηρεσίας 

Τ ο γραφείο αυτό, με ευθύνη του Δημοτικού Ταμία: 

• Ελέγχει τα πάσης φύσεως έσοδα. 

• Προβαίνει στην λογιστική τακτοποίηση των πραγμα¬ 
τοποιούμενων εισπράξεων. 

• Εκδίδει τα γραμμάτια χρηματικών λογαριασμών 
«τακτοποιήσεις εισπράξεις» και παραδίδει αυτά στο δια¬ 
χειριστικό γραφείο. 

• Συντάσσει μηνιαίες ανακεφαλαιωτικές καταστάσεις 
εισπράξεων και συμφωνία αυτών, κατά κωδικό αριθμό και 
ποσό, με το γραφείο εξόδων. 

• Συντάσσει μηνιαίες ανακεφαλαιωτικές καταστάσεις 
των οίκοθεν εσόδων και παραδίδει το βεβαιωτικό σημείω¬ 
μα στο γραφείο Εσόδων του δήμου. 

• Κατατάσσει το σύνολο των εισπράξεων - ημερησίως - 
στο προβλεπόμενο κάθε φορά λογαριασμό Εσόδων 
(Γενικά - Ανταποδοτικά - Έκτακτα/Εγκύκλιος 23/Εγγ. Υπ. 
Εσωτερικών 67997/10.12.1996). 


• Ταξινομεί στο αρχείο του Γ ραφείου τα χρησιμοποιη- 
θέντα τριπλότυπα εισπράξεων, μετά των συνοδέυουσών 
ημερησίων και ανακεφαλαιωτικών καταστάσεών των με 
πρωτότυπα δια τον οποτεδήποτε ζητηθεί, έλεγχο υπάτου 
Ελεγκτικού Συνεδρίου, των δε αντιγράφων αυτών στο αρ¬ 
χείο του γραφείου. 

V. Διατάξεις του Ο.Ε.Υ. όπως ισχύει σήμερα (απόφ. 
7519.1996 Π.Δ.Δ.Α./ΦΕΚ/Β/966/1996) που αναφέρονται 
σε αρμοδιότητες που μεταβιβάζονται στο Τμήμα της 
Ειδικής Ταμιακής Υπηρεσίας, καταργούνται. 

VI. Για τυχόν ασάφειες ή για περιπτώσεις που δεν ανα- 
φέρονται στον παρόντα ΟΡΓΑΝΙΣΜΟ ισχύουν οι παρακά¬ 
τω αναφερόμενες διατάξεις ή οι οποιεσδήποτε μετέπειτα 
τροποποιήσεις τους: 

α) Του Δ. &Κ.Κ. (Π.Δ. 410.1995). 

β) Του από 17.5/15.6.1959 Β.Δ. «περίτης οικονομικής δι¬ 
οίκησης και λογιστικού των Δήμων και Κοινοτήτων», όπως 
αυτό ισχύει σήμερα. 

γ) Του Ν. 2362/1995 (ΦΕΚ 247/Α/1995) «περί του 
Δημοσίου Λογιστικού ελέγχου των δαπανών του Κράτους 
και άλλες διατάξεις» και 

δ) Των αποφάσεων, εγκυκλίων και γνωμοδοτήσεων των 
αρμοδίων Υπουργείων, που παρέχουν οδηγίες και διευ¬ 
κρινίσεις σε θέματα που αφορούντηνταμειακή υπηρεσία 
του δήμου, καθώς και κάθε άλλη διάταξη που θα τροπο¬ 
ποιεί ή θα συμπληρώνει την ανωτέρω Νομοθεσία. 

(VII) Ακροτελεύτιο Άρθρο 

Από τις διατάξεις της παραπάνω απόφασης προκαλείται 
δαπάνη σε βάρος του Προϋπολογισμού του Δήμου 
Μάνδρας ποσού 220.000.000 δρχ. για το τρέχον οικονομι¬ 
κό έτος και ισόποσο για τα επόμενα (άρθρο 27 Ν. 
2081 /1992, που προστίθεται ως άρθρο 29 στο Ν. 1558/85). 

Για την παραπάνω αιτία έχει γραφεί ανάλογη πίστωση 
στους Κ.Α. 05, 15, 20, 40, 45, 55 και 70/111 και 112. 

Η παρούσα να δημοσιευθεί στην Εφημερίδα της 
Κυβερνήσεως. 

Αιγάλεω, 10 Οκτωβρίου 1997 

Με εντολή Γεν. Γραμ. Περιφέρειας 
Η Προϊσταμένη Δ/νσης Τ.Τ.Α. Διοίκησης 
ΧΑΡ. ΠΕΤΟΥΣΗ 

-♦- 

Αριθ. 1232 (3) 

Συγκρότηση Υπηρεσιακού Συμβουλίου Υπαλλήλων της 
Περιφέρειας Δυτικής Μακεδονίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 4 και 5 του Π .Δ. 611 /1977. 

2. Τις διατάξεις του άρθρου 15, παρ. 1 και 2 του Ν. 
2026/1992. 

3. Τις διατάξεις του άρθρου 14 του Ν. 1586/1986. 

4. Τις διατάξεις της παραγράφου Β4 του άρθρου 40 του 
Ν. 1884/1990 (ΦΕΚ81/τ.Α7ΐ6.6.1990). 

5. Τις διατάξεις του άρθρου 37 του Ν. 2190/1994. 

6. Τις διατάξεις του άρθρου 2, παρ. 6 και των άρθρων 5 
έως 8 του Ν. 2503/1997. 

7. Τις διατάξεις του άρθρου 20 παρ. 5 του Ν. 2386/1996. 

8. Το γεγονός ότι από τις διατάξεις της παρούσας προκα- 
λείται δαπάνη σε βάρος του Κρατικού Προϋπολογισμού, ύ¬ 
ψους 500.000 δρχ. περίπου για το τρέχον οικονομικό έτος, 
η οποία είναι εγγεγραμμένη στον προϋπολογισμό του 
Υπουργείου Εσωτερικών, Δημόσιας Διοίκησης και 
Αποκέντρωσης ΚΑΕ 5184 του Ειδικού Φορέα 07110 και 
2.000.000 δρχ. περίπου για καθένα από τα επόμενα οικονο¬ 
μικά έτη, η οποία θα εγγράφει στον προϋπολογισμό της 
Περιφέρειας ΚΑΕ 0515 του Ειδικού Φορέα 061, αποφασί¬ 
ζουμε: 

1. Συγκροτούμε στην Περιφέρεια Δυτικής Μακεδονίας 
πενταμελές Υπηρεσιακό Συμβούλιο αρμόδιο για όλο το 
προσωπικό της Περιφέρειας, ως εξής: 

α) Τρεις μονίμους υπαλλήλους με βαθμό Α' από αυτούς που 
υπάγονται στην αρμοδιότητα του Υπηρεσιακού Συμβουλίου. 

β) Δύο αιρετούς εκπροσώπους των εργαζομένων με 
βαθμό τουλάχιστον Γ' με τους αναπληρωτές τους. 

2. Το υπό στοιχείο α’ μέλη της προηγουμένης παραγρά¬ 
φου ορίζονται από τον οικείο Γενικό Γραμματέα, από υ¬ 
παλλήλους που έχουν επιλεγεί, με τις διατάξεις του Ν. 
2190/1994 για τρίτη φορά ως Προϊστάμενοι Διεύθυνσης ή 
αντίστοιχου επιπέδου οργανικής μονάδας. Αν δεν υπάρ¬ 
χουν ή δεν επαρκούν οι υπάλληλοι αυτοί, ορίζονται υπάλ¬ 
ληλοι που έχουν τις τυπικές και ουσιαστικές προϋποθέ¬ 
σεις να κριθούν ως Προϊστάμενοι Διευθύνσεων σύμφωνα 
με τις διατάξεις των παραγραφών 3 και 6 του άρθρου 36 
του Ν. 2190/1994. 

3. Των ανωτέρω υπό στοιχείο α' μελών ορίζονται ισάριθμοι 
αναπληρωτές μόνιμοι υπάλληλοι από αυτούς που υπάγο¬ 
νται στην αρμοδιότητα του Υπηρεσιακού Συμβουλίου και 
πληρούντις προϋποθέσεις των παραγράφων 3 και 6του άρ¬ 
θρου 36του Ν. 2190/1994. 

4. Με την απόφαση του ορισμού μελών του Υπηρεσιακού 
Συμβουλίου, ορίζεται ως Πρόεδρος ένα από τα τακτικά μέ¬ 
λη με αναπληρωτή του επίσης ένα από τα τακτικά μέλη του 
Συμβουλίου. 

5. Όταντο Υπηρεσιακό Συμβούλιο κρίνει πειθαρχικές υ¬ 
ποθέσεις ο Πρόεδρος αντικαθίσταται από δικαστικό λει¬ 
τουργό η σύμβουλο ή πάρεδρο του Ν.Σ.Κ., που ορίζεται 
σύμφωνα με τη διαδικασία που προβλέπεται στις διατά¬ 
ξεις της παρ. Β1 του άρθρου 40 του Ν. 1884/1990. 

6. Όταν το Υπηρεσιακό Συμβούλιο κρίνει θέματα προ¬ 
σωπικού με σχέση εργασίας ιδιωτικού δικαίου, αντί των 
δύο αιρετών εκπροσώπων των μονίμων υπαλλήλων μετέ¬ 
χουν δυο αιρετοί εκπρόσωποι του προσωπικού με σύμβα¬ 
ση εργασίας ιδιωτικού δικαίου αορίστου χρόνου. 

7. Εισηγητής του Συμβουλίου ορίζεται ο Προϊστάμενος 
της Διεύθυνσης Διοίκησης ή ο Προϊστάμενος του Τμήματος 
Διοίκησης Προσωπικού αναπληρούμενος από το νόμιμο α¬ 
ναπληρωτή του. 

8. Γραμματέας του Υπηρεσιακού Συμβουλίου ορίζεται 
υπάλληλος με βαθμό τουλάχιστον Β με αναπληρωτή του 
υπάλληλο του ιδίου βαθμού. 

9. Η θητεία των μελώντου Υπηρεσιακού Συμβουλίου εί¬ 
ναι διετής. Κατά τον πρώτο ορισμό μελών, η θητεία αυτών 
λήγει την 31.12.1997. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 6 Οκτωβρίου 1997 

Ο Γενικός Γραμματέας 
ΑΡΗΣ ΠΑΠΑΔΟΠΟΥΛΟΣ 


Αριθ. 2731 + 2416 +2415 +2414+2413 +2412+- 
2411+2410 + 1745+1500+1427 + 1326+1021 (4) 

Σύσταση Συνδέσμου με την επωνυμία «ΣΥΝΔΕΣΜΟΣ 

ΠΡΟΣΤΑΣΙΑΣ ΚΑΙ ΑΝΑΔΕΙΞΗΣ ΠΕΡΙΟΧΗΣ ΚΕΡΚΙΝΗΣ» 

στο Νομό Σερρών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 206 έως και 211 του Π. 
Δ/τος 410/1995. 

2. Τις διατάξεις του Ν. 2503/1995. 

3. Τις διατάξεις του άρθρου 29Ατου Ν. 1558/1985 όπως 
προστέθηκαν με το άρθρο 27 του Ν. 2081/1992. 

4. Τις αριθμ. 45/1997, 50/1997, 18/1997, 52/1997, 
28/1997, 81/1997, 31/1997, 43/1997, 58/1997, 41/1987, 
34/1997, 30/1997 και 68/1997 αποφάσεις των Κοινοτικών 
Συμβουλίων Χρυσοχωράφων, Προμαχώνος, Νεοχωρίου 
Σιντικής, Νέου Πετριτσίου, Λιβιαδιάς, Βυρωνείας, 
Ακριτοχωρίου, Γονίμου, Λιθοτόπου, Λιμνοχωρίου, 
Μανδρακίου, Μεγαλοχωρίου και Κερκίνης περί συστάσε- 
ως συνδέσμου με την επωνυμία «ΣΥΝΔΕΣΜΟΣ 
ΠΡΟΣΤΑΣΙΑΣ ΚΑΙ ΑΝΑΔΕΙΞΗΣ ΠΕΡΙΟΧΗΣ ΚΕΡΚΙΝΗΣ» για 
την υλοποίηση του προγράμματος της Προγραμματικής 
σύμβασης για την προστασία και ανάδειξη περιοχής 
Λίμνης Κερκίνης που υπεγράφη μεταξύ των ανωτέρω κοι¬ 
νοτήτων, του ΥΠΕΧΩΔΕ, του Υπουργείου Γεωργίας, της 
Νομαρχιακής Αυτοδιοίκησης Σερρών και της 
Αναπτυξιακής Εταιρείας Σερρών Α.Ε., αποφασίζουμε: 

1. Συνιστάται στο Νομό Σερρών Σύνδεσμος με την επω¬ 
νυμία «ΣΥΝΔΕΣΜΟΣ ΠΡΟΣΤΑΣΙΑΣ ΚΑΙ ΑΝΑΔΕΙΞΗΣ ΠΕΡΙ¬ 
ΟΧΗΣ ΚΕΡΚΙΝΗΣ» ο οποίος διέπεται από τις διατάξεις 
των άρθρων 206 έως και 211 του Π. Δ/τος 410/95 και απο- 
τελείται από τις κοινότητες Ακριτοχωρίου, Βυρωνείας, 
Γονίμου, Κερκίνης, Λιβαδιάς, Λιθοτόπου, Λιμνοχωρίου, 
Μανδρακίου, Μεγαλοχωρίου, Νεοχωρίου Σιντικής, Νέου 
Πετριτσίου, Προμαχώνα και Χρυσοχωράφων. 

2. Σκοπός - Στόχος του Συνδέσμου 

Ο σκοπός για τον οποίο ιδρύεται ο Σύνδεσμος μπορεί, 
σύμφωνα με το νόμο, να είναι: 

• Η Κοινή εκτέλεση και συντήρηση έργων. 

• Η προμήθεια μηχανημάτων και υλικών. 

• Η παροχή υπηρεσιών. 

• Η κατάρτιση προγραμμάτων και μεθόδων ανάπτυξης 
του ευρύτερου χώρου των Ο.Τ.Α. μελών. 

• Οποιαδήποτε αρμοδιότητα μεταβιβαστεί στον 
Σύνδεσμο. 

Συγκεκριμένα στο πλαίσιο της Προγραμματικής 
Σύμβασης Προστασίας και ανάδειξης της Λίμνης 
Κερκίνης, στόχοι του Συνδέσμου είναι: 

• Προώθηση ενεργειών και έργων που αφορούν στους 
συγκεκριμένους Ο.Τ.Α. (ή και περισσότερους) στα θέμα¬ 
τα προστασίας της φύσης στην προτεινόμενη περιοχή 
της Λίμνης Κερκίνης. 

• Ανάδειξη της περιοχής, ενημέρωση και ευαισθητο- 
ποίηση των αρχών και του κοινού στις οικολογικές αξίες 
και λειτο υ ργίες της περιοχής καθώς και τις αναγκαίες για 
την διαφύλαξη και ανάπτυξή τους. 

• Αξιοποίηση των Εθνικών και Κοινοτικών 
Προγραμμάτων για την αποκατάσταση - προστασία και α¬ 
νάδειξη της προστατευόμενης περιοχής της Λίμνης 
Κερκίνης. 

• Συντονισμός όλωντων φορέων (τοπική αυτοδιοίκηση, 
οικονομική και παραγωγικοί φορείς) που εμπλέκονται ά¬ 
μεσα ή έμμεσα με τη Λίμνη Κερκίνη ώστε οποιαδήποτε πα¬ 
ρέμβαση που θα πραγματοποιείται να είναι ολοκληρωμέ¬ 
νη και συντονισμένη από τον Σύνδεσμο Προστασίας και 
Ανάδειξης και όχι αποσπασματική. Ο Σύνδεσμος ο οποίος 
αναλαμβάνει αρμοδιότητες ΟΤΑ θα αποτελεί τον συνομι¬ 
λητή με την κεντρική διοίκηση σε τοπικό επίπεδο στα θέ¬ 
ματα της προστατευομενης περιοχής. 

• Η λειτουργία στα πλαίσια της προγραμματικής σύμ¬ 
βασης του Κέντρου Πληροφόρησης σύμφωνα με τα ορι¬ 
ζόμενα στην Προγραμματική Σύμβαση γιατηνπροστασία 
και ανάδειξη της περιοχής της Λίμνης. 

• Η δυνατότητα κάλυψης προσθέτων αναγκών για την 
προστασία της προστατευομενης περιοχής της Λίμνης 
τόσο κατά τη διάρκεια της Προγραμματικής Σύμβασης 
(Π.Σ.) και πέραν του αντικειμένου αυτού όσο και μετά την 
υλοποίηση της Π.Σ. 

• Η συνεργασία με Ιδρύματα, Πανεπιστήμια, 
Ινστιτούτα, άλλους φορείς με αναγνωρισμένο έργο σε θέ¬ 
ματα προστασίας της φύσης. 

3. Έδρα του Συνδέσμου 

Έδρα του Συνδέσμου θα είναι το Κέντρο 
Πληροφόρησης στην Κοινότητα Κερκίνης. 

4. Πόροι - Περιουσία του Συνδέσμου 

Το κάθε μέλος του Συνδέσμου θα εισφέρει ετήσια 1% 
των τακτικών εσόδων της κοινότητας που εκπροσωπεί. 
Πόροι του Συνδέσμου είναι πρόσοδοι από την περιουσία 
του, δωρεές, επιχορηγήσεις, εισφορές που παρέχει το 
Δημόσιο ή άλλα φυσικά και νομικά πρόσωπα ή οργανι¬ 
σμοί. Τα έσοδα από την άσκηση της αρμοδιότητας του 
συνδέσμου είναι οι πρόσοδοι από τους φορείς, τα τέλη 
καιτα δικαιώματαπου επιβάλλονται υπέρτου Συνδέσμου. 

5. Τροποποίηση συστατικής πράξης του συνδέσμου 

Α) Διεύρυνση του σκοπού, πρόταση της διάρκειας, αύ¬ 
ξηση εισφορών και μεταφορά της έδρας. 

Τα συμβούλια των δήμων και των κοινοτήτων που μετέ¬ 
χουν στο Σύνδεσμο με απόφασή τους που λαμβάνεται α¬ 
πό όλα τα συμβούλια με το ίδιο περιεχόμενο και με την α¬ 
πόλυτη πλειοψηφία των μελών τους, μπορούν να διευρύ¬ 
νουν το σκοπό του Συνδέσμου, να παρατείνουν τη 
διάρκειά του, να αυξήσουν τις εισφορές των μελών τους 
και να μεταφέρουν την έδρα τους. Οι αποφάσεις των 
Συμβουλίων ελέγχονται από τον Γενικό Γραμματέα 
Περιφέρειας Κεντρικής Μακεδονίας από άποψη νομιμό¬ 
τητας. Ο Γενικός Γραμματέας Περιφέρειας Κεντρικής 
Μακεδονίας εκδίδει σχετική απόφαση (τροποποίηση της 
συστατικής πράξης), η οποία δημοσιεύεται στην 
Εφημερίδα της Κυβερνήσεως. 

Β) Είσοδος νέων μελών - Αποχώρηση μελών. 

Μέλη του Συνδέσμου μπορούν να γίνουν οι ΟΤΑ που δεν 
συμμετείχαν κατα την ίδρυσή του. Η είσοδος νέων μελών 
στο Σύνδεσμο επιτρέπεται εφόσον: 

• Ληφθεί σχετική απόφαση από το Συμβούλιο του εν¬ 
διαφερομένου ΟΤΑ. 

• Λάβει σχετική απόφαση αποδοχής της εισόδου νέου 
μέλους το Διοικητικό Συμβούλιο του Συνδέσμου με την α¬ 
πόλυτη πλειοψηφία του συνολικού αριθμού των μελών 
του. Η ίδια διαδικασία ακολουθείται και κατά την αποχώ¬ 
ρηση μέλους. 

6. Όργανα διοίκησης του Συνδέσμου. 

Ο Σύνδεσμος σύμφωνα με το άρθρο 207 του Π.Δ. 
410/95 διοικείται από το Διοικητικό Συμβούλιο 


Συνδέσμου, την Εκτελεστική επιτροπή και τον Πρόεδρό 
του. 

7. Διάλυση 

• Ο Σύνδεσμος διαλύεται με απόφαση του Δ.Σ. με πλει¬ 
οψηφία των 2/3 του συνολικού αριθμού μελών. 

• Όταν λήξει η διάρκειά του χωρίς αυτή να παραταθεί. 

• Όταν έχει εκπληρωθεί ο σκοπός του. 

Την διάλυση του Συνδέσμου ακολουθεί η εκκαθάριση 
και η κατανομή του Ενεργητικού και Παθητικού ρυθμίζε¬ 
ται με απόφαση του Δ.Σ. 

8. Συμμετοχή του Συνδέσμου σε Προγραμματικές 
Συμβάσεις. 

Ο Σύνδεσμος μπορεί να συνάπτει ως κύριος συμβαλλό¬ 
μενος προγραμματικές Συμβάσεις για την εκτέλεση έρ¬ 
γων και προγραμμάτων ανάπτυξης, καθώς και για την πα¬ 
ροχή υπηρεσιών. Έτσι, έχει τη δυνατότητα να συντονίσει 
το έργο με τους άλλους τοπικούς και κεντρικούς φορείς 
και να εξασφαλίσουν πόρους για την υλοποίηση των σκο¬ 
πών τους. 

9. Νομική φύση του Συνδέσμου 

Ο Σύνδεσμος είναι νομικό πρόσωπο Δημοσίου Δικαίου 
ειδικών σκοπών (καθ’ ύλην αρμοδιότητας). 

10. Δραστηριότητες 

Στα πλαίσια της προγραμματικής σύμβασης για την α¬ 
νάδειξη και προστασία της περιοχής της Λίμνης Κερκίνης 
ο Σύνδεσμος Προστασίας και Ανάδειξης: 

• Θα παρέχει κάθε διευκόλυνση σε οποιαδήποτε από τα 
συμβαλλόμενα μέρη, θα εκθέτει τους αναγκαίους χώ¬ 
ρους που χρειάζεται και θα αναλαμβάνει κάθε αναγκαίο 
μέτρο που αποσκοπεί στην υλοποίηση των αντικειμένων 
της σύμβασης αυτής. 

• Ν α προβεί σε όλες τις απαιτού μενες ενέργειες για τη ν 
προμήθεια συμπληρωματικού εξοπλισμού για τη λειτουρ¬ 
γία της υποδομής τη διαμόρφωση του Εξωτερικού χώρου 
του Κέντρου Πληροφόρησης, τη βελτίωση της πρόσβα¬ 
σης σε αυτό και την σήμανση της προστατευομενης πε- 
ριοχής. 

• Να παρέχει στην Αναπτυξιακή Εταιρεία Σερρών Α.Ε. 
όλα τα απαιτούμενα στοιχεία έτσι ώστε να συνταχθούν α¬ 
πό αυτήν τριμηνιαίες αναλυτικές εκθέσεις στις οποίες θα 
περιλαμβάνονται οι δαπάνες καιη πορεία υλοποίησηςτου 
φυσικού αντικειμένου, στοιχεία αναθεώρησης του προ¬ 
γραμματισμού με την απαραίτητη τεκμηρίωση καθώς και 
οποιοδήποτε άλλο στοιχείο είναι χρήσιμο για την καλύτε¬ 
ρη κατανόηση της πορείας των έργων. 

• Να παραλάβει από την Κοινότητα Κερκίνη το κέντρο 
πληροφόρησης και εξοπλισμό και να χρησιμοποιήσει αυ¬ 
τά για την υλοποίηση των στόχων της Προγραμματικής 
Σύμβασης. 

• Να λειτουργήσει τις υποδομές κυριότητας ΥΠΕΧΩΔΕ 
με την υποστήριξη της Αναπτυξιακής Εταιρείας Σερρών 
Α.Ε. και σύμφωνα με τις κατευθύνσεις της Κοινής 
Επιτροπήςτου άρθρου 9της Προγραμματικής Σύμβασης. 

• Μετά την ολοκλήρωση της προγραμματικής σύμβα¬ 
σης ο Σύνδεσμος Προστασίας και Ανάδειξης υποχρεού- 
νται να παραδώσει στο ΥΠΕΧΩΔΕ τις υποδομές και τον ε¬ 
ξοπλισμό που τους έχουν παραχωρηθεί σε καλή και λει¬ 
τουργική κατάσταση. Ομοίως παραδίδει προς το 
ΥΠΕΧΩΔΕ ή προς όποιον φορέα υποδείξει αυτό, το αρ¬ 
χείο και τη βιβλιοθήκη του Κέντρου Πληροφόρησης κα¬ 
θώς και κάθε έντυπο υλικό σε αναλογική ψηφιακή μορφή 
(εφ’ όσον έχει παραχθεί), μελέτες, ταινίες, νΐάθο, διαφά¬ 
νειες κ.λπ. 

11. Χρονική διάρκεια του Συνδέσμου 

Η διάρκεια του Συνδέσμου Ανάδειξης και Προστασίας 
της Λίμνης Κερκίνης ορίζεται 20ετής με δικαίωμα παρά¬ 
τασης. Η διάρκεια αρχίζει από την ημερομηνία δημοσίευ¬ 
σης της απόφασης στην Εφημερίδα της Κυβέρνησης. 

12. Κάλυψη δαπάνης: 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού των Κοινοτήτων 
Ακριτοχωρίου, Βυρώνειας, Γονίμνου, Κερκίνης, Λιβαδιάς, 
Λιθοτόπου, Λιμνοχωρίου, Μανδρακίου, Μεγαλοχωρίου, 
Νεοχωρίου Σιντικής, Νέου Πετριτσίου, Προμαχώνα και 
Χρυσοχωράφων για κάθε έτος και καθ’ όλη τη διάρκεια 


λειτουργίας του συνδέσμου, το ύψος της οποίας δεν μπο¬ 
ρεί να προσδιορισθεί. 

Η ανωτέρω δαπάνη θα καλύπτεται με το ποσό που θα συ¬ 
νεισφέρουν στο σύνδεσμο οι προαναφερόμενες κοινότητες 
και θαπροβλέπεται κατά την κατάρτιση του ετήσιου προϋπο¬ 
λογισμού των βάσει των τακτικών εσόδωντου προηγουμένου 
έτους σε συνάρτηση με το ποσοστό συμμετοχής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 14 Οκτωβρίου 1997 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




